དེ་ནི་ཁོ་ཚོས་བཤད་པ་ལྟར་དུ་རྨོངས་དད་ཁོ་ན་ལས་བྱུང་བ་མ་ཡིན་པར།བོད་རང་གི་འཚོ་བའི་ཁྱབ་ཁོངས་ནས་ནང་ཆོས་ལས་བཤད་པའི་དོན་དག་དེ་དག་མངོན་སུམ་དུ་བྱུང་བས་རེད།དེ་བས་བོད་མིའི་འཚོ་བའི་ཁྲོད་དུ་ནང་ཆོས་ནི་འདོར་ཐབས་མེད་པ་ཞིག་ཏུ་གྱུར་ཡོད་དེ།དཔེར་ན།གླུ་དང་གཏམ་དཔེ།གནའ་གཏམ་དང་རྩེད་མཚར་ཆུན་ཚད་ཀྱི་ནང་དུ་དཔེ་དང་དཔེ་ཅན་ལ་སྦྱར་ནས་ནང་ཆོས་དང་འབྲེལ་བའི་མིང་དང་ཚིགཡང་ན་བརྗོད་བྱ་མང་བོས་ཁྱབ་ཡོད་པ་རེད།དཔེར་ན།སྟོད་དབུས་གཙང་ཆོས་གྲྭ་ནང་ན།།ཟེར་བ་འདྲ་བོ་དང་།སྟོད་དབུས་གཙང་བླ་མ་བློ་མང་རེད།།ཟེར་བ་འདྲ་བོ་དང་།དབུས་སེར་བོའི་ཇོ་བོར་མཇལ་འདོད་ཡོད།།ཟེར་བ་འདྲ་བོ་དང་།ཡང་ན།རྗེ་བླ་མའི་སྐུ་ལུས་དྲང་རུང་།།མགོ་ཞྭ་མེན་དབུ་རྩེ་འཁྱོག་ཡོད།།ཟེར་བ་འདྲ་བོ།ཤིན་ཏུ་མང་བོ་ཡོད་པ་རེད།